CELEX: 32022D0871
Language: lt
Date: 1653868800000
Title: Europos Parlamento ir Tarybos sprendimas (ES) 2022/871 2022 m. gegužės 30 d. kuriuo iš dalies keičiamas Tarybos sprendimas 2003/17/EB, kiek tai susiję su jo taikymo laikotarpiu ir kiek tai susiję su Bolivijoje atliekamo javų sėklinių pasėlių bei aliejinių ir pluoštinių augalų sėklinių pasėlių aprobavimo lygiavertiškumu bei Bolivijoje užaugintos javų sėklos bei aliejinių ir pluoštinių augalų sėklos lygiavertiškumu (Tekstas svarbus EEE)

2022 6 3   
               
               
                  LT
               
               
                  Europos Sąjungos oficialusis leidinys
               
               
                  L 152/109
               
            
         EUROPOS PARLAMENTO IR TARYBOS SPRENDIMAS (ES) 2022/871
         2022 m. gegužės 30 d.
         kuriuo iš dalies keičiamas Tarybos sprendimas 2003/17/EB, kiek tai susiję su jo taikymo laikotarpiu ir kiek tai susiję su Bolivijoje atliekamo javų sėklinių pasėlių bei aliejinių ir pluoštinių augalų sėklinių pasėlių aprobavimo lygiavertiškumu bei Bolivijoje užaugintos javų sėklos bei aliejinių ir pluoštinių augalų sėklos lygiavertiškumu
         (Tekstas svarbus EEE)
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo, ypač į jos 43 straipsnio 2 dalį,
         atsižvelgdami į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdami į Europos ekonomikos ir socialinių reikalų komiteto nuomonę (1),
         laikydamiesi įprastos teisėkūros procedūros (2),
         kadangi:
         
                     (1)
                  
                  
                     Tarybos sprendime 2003/17/EB (3) nustatyta, kad tam tikromis sąlygomis tam tikrų sėklinių pasėlių aprobavimas į to sprendimo I priedo sąrašą įtrauktose trečiosiose šalyse turi būti laikomas lygiaverčiu aprobavimui, kuris atliekamas laikantis Sąjungos teisės aktų. Jame taip pat nustatyta, kad tam tikromis sąlygomis tose trečiosiose šalyse užauginta tam tikrų rūšių sėkla turi būti laikoma lygiaverte sėklai, užaugintai laikantis Sąjungos teisės aktų;
                  
               
                     (2)
                  
                  
                     tų trečiųjų šalių lygiavertiškumas pripažintas laikantis tarptautinės prekybos sėkla daugiašalės sistemos, t. y. Ekonominio bendradarbiavimo ir plėtros organizacijos (toliau – EBPO) tarptautinei prekybai skirtos sėklos veislių sertifikavimo sistemų ir Tarptautinės sėklų tyrimo asociacijos (toliau – ISTA) metodų arba, prireikus, Oficialiai patvirtintų sėklų tyrėjų asociacijos taisyklių, kurios yra lygiavertės ISTA metodams. Komisija taip pat atliko teisės aktų vertinimus ir auditus kai kuriose iš tų trečiųjų šalių, kad patikrintų, ar jos laikosi Sąjungos teisės reikalavimų, prieš pirmą kartą pripažindama tų šalių lygiavertiškumą. Iš pagal EBPO sistemą atliekamų kasmetinių tyrimų ir teikiamų ataskaitų, ISTA akreditavimo tikslais periodiškai atliekamo laboratorijų audito bei pagal Sąjungos teisę atliekamų oficialių patikrinimų matyti, kad tose trečiosiose šalyse atliekamu aprobavimu toliau suteikiamos tokios pačios garantijos kaip ir valstybių narių atliekamu aprobavimu ir kad tose trečiosiose šalyse užauginta ir sertifikuota sėkla ir toliau suteikia tokias pačias garantijas kaip ir valstybėse narėse užauginta ir sertifikuota sėkla. Todėl tose trečiosiose šalyse aprobavimui ir sėklai taikomi reikalavimai ir toliau turėtų būti laikomi lygiaverčiais Sąjungos aprobavimui ir sėklai;
                  
               
                     (3)
                  
                  
                     2016 m. Bolivija pateikė Komisijai prašymą pripažinti jos taikomos sėklinių pasėlių aprobavimo sistemos ir Bolivijoje užaugintos ir sertifikuotos Sorghum spp. (sorgų), Zea mays (kukurūzų) ir Helianthus annuus (saulėgrąžų) sėklos lygiavertiškumą;
                  
               
                     (4)
                  
                  
                     Komisija įvertino atitinkamus Bolivijos teisės aktus, 2018 m. Bolivijoje atliko sorgų, kukurūzų ir saulėgrąžų sėklos auginimo oficialiosios kontrolės ir sertifikavimo sistemos bei jos lygiavertiškumo Sąjungos reikalavimams auditą ir audito išvadas paskelbė ataskaitoje „Galutinė 2018 m. kovo 14–22 d. Bolivijos Daugiatautėje Valstybėje atlikto audito, siekiant įvertinti sėklos oficialiosios kontrolės ir sertifikavimo sistemą ir jos lygiavertiškumą Europos Sąjungos reikalavimams, ataskaita“;
                  
               
                     (5)
                  
                  
                     tas auditas parodė, kad Bolivijoje taikoma gerai organizuota sėklos auginimo ir sertifikavimo sistema. Komisija nustatė tam tikrų trūkumų ir pateikė Bolivijai rekomendacijų. Kadangi Bolivija tuos trūkumus pašalino iki 2018 m. lapkričio 30 d., ji atitinka Sprendimo 2003/17/EB II priede nustatytas sąlygas ir Tarybos direktyvose 66/402/EEB (4) ir 2002/57/EB (5) nustatytus atitinkamus reikalavimus;
                  
               
                     (6)
                  
                  
                     todėl tikslinga pripažinti Bolivijoje atliekamo sorgų, kukurūzų ir saulėgrąžų sėklinių pasėlių aprobavimo ir Bolivijoje užaugintos bei jos valdžios institucijų oficialiai sertifikuotos sorgų, kukurūzų ir saulėgrąžų sėklos lygiavertiškumą;
                  
               
                     (7)
                  
                  
                     kadangi Sprendimas 2003/17/EB nustos galioti 2022 m. gruodžio 31 d., laikotarpis, kuriuo pagal tą sprendimą pripažįstamas lygiavertiškumas, turėtų būti pratęstas, kad būtų išvengta sėklos importo į Sąjungą sutrikimų rizikos. Atsižvelgiant į investicijas ir laiką, kurio reikia pagal Sąjungos teisę sertifikuotai sėklai užauginti, tikslinga tą laikotarpį pratęsti septyneriais metais;
                  
               
                     (8)
                  
                  
                     todėl Sprendimas 2003/17/EB turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2003/17/EB pakeitimai
            Sprendimas 2003/17/EB iš dalies keičiamas taip:
            
                        1)
                     
                     
                        6 straipsnyje data „2022 m. gruodžio 31 d.“ pakeičiama data „2029 m. gruodžio 31 d.“;
                     
                  
                        2)
                     
                     
                        I priedo lentelė iš dalies keičiama taip:
                        
                                    a)
                                 
                                 
                                    tarp eilučių „AU“ ir „BR“ įterpiama ši eilutė:
                                    
                                                „BO
                                             
                                             
                                                
                                                            Ministry of Rural Development and Land
                                                         
                                                      
                                                            Bolivia
                                                         
                                                      
                                                            Av. Camacho entre calles Loaya y Bueno N°1471, LA PAZ
                                                         
                                                      
                                             
                                                66/402/EEB – tik Zea mays ir Sorghum spp. atveju;
                                                2002/57/EB – tik Helianthus annuus atveju“;
                                             
                                          
                              
                                    b)
                                 
                                 
                                    
                                       (1) išnašoje tarp žodžių „AU – Australija“ ir „BR – Brazilija“ įterpiami šie žodžiai:
                                    
                                                 
                                             
                                             
                                                „BO – Bolivija,“;
                                             
                                          
                              
                  
         
            2 straipsnis
            Įsigaliojimas
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            3 straipsnis
            Adresatai
            Šis sprendimas skirtas valstybėms narėms.
         
         
            Priimta Briuselyje 2022 m. gegužės 30 d.
            
               
                  Europos Parlamento vardu
               
               
                  Pirmininkė
               
               R. METSOLA
            
            
               
                  Tarybos vardu
               
               
                  Pirmininkas
               
               B. LE MAIRE
            
         
         
            (1)  2022 m. kovo 23 d. nuomonė (dar nepaskelbta Oficialiajame leidinyje).
         
            (2)  2022 m. balandžio 5 d. Europos Parlamento pozicija (dar nepaskelbta Oficialiajame leidinyje) ir 2022 m. gegužės 16 d. Tarybos sprendimas.
         
            (3)  2002 m. gruodžio 16 d. Tarybos sprendimas 2003/17/EB dėl sėklinių augalų aprobavimo, atliekamo trečiosiose šalyse, lygiavertiškumo ir dėl trečiosiose šalyse užaugintos sėklos lygiavertiškumo (OL L 8, 2003 1 14, p. 10).
         
            (4)  1966 m. birželio 14 d. Tarybos direktyva 66/402/EEB dėl prekybos javų sėkla (OL P 125, 1966 7 11, p. 2309).
         
            (5)  2002 m. birželio 13 d. Tarybos direktyva 2002/57/EB dėl prekybos aliejinių ir pluoštinių augalų sėkla (OL L 193, 2002 7 20, p. 74).